86. ΠΡΟΕΔΡΙΚΟ ΔΙΑΤΑΓΜΑ υπ’ αριθ.195 της 9/11 Ιουλ.1996 (ΦΕΚ Α΄158) Τροποποίηση του Π.Δ/τος 501/89 «Οργανισμός του Ταμείου Υγείας, Δημοτικών και Κοινοτικών Υπαλλήλων (Τ.Υ.Δ.Κ.Υ.)». Έχοντας υπόψη: 1.Τις διατάξεις: α)Της παρ.5 του άρθρ.6 του Νομ.2026/92 (ΦΕΚ 43Α), όπως τροποποιήθηκε με τις διατάξεις της παρ.1 του άρθρ.30 του Νομ.2190/94 (ΦΕΚ 28/Α). β)Του άρθρ.29Α του Νομ.1558/1985 (ΦΕΚ 137 Α), το οποίο προσετέθη με το άρθρ.27 του Νόμ.2081/92 (ΦΕΚ 154/Α) και του άρθρ.23 παρ.35 του Νομ.1735/87 (ΦΕΚ 195Α). γ)Του άρθρ.17 παρ.1 του Νομ.1320/83 (ΦΕΚ 6Α). δ)Του Π.Δ.372/1995 (ΦΕΚ 201/Α/95) «Μεταφορά της Γεν. Γραμματείας Κοιν. Ασφαλίσεων από το Υπουργείο Υγείας, Πρόνοιας και Κοιν. Ασφαλίσεων στο Υπουργείο Εργασίας». ε)Του Π.Δ.373/1995 (ΦΕΚ 201Α) «Συγχώνευση των Υπουργείων Προεδρίας της Κυβέρνησης και Εσωτερικών στο Υπουργείο Εσωτερικών, Δημόσιας Διοίκησης και Αποκέντρωσης και καθορισμός των αρμοδιοτήτων του». 2.Την αριθ.12/6-3-1996 απόφαση του Πρωθυπουργού και Υπουργού Εσωτερικών, Δημόσιας Διοίκησης και Αποκέντρωσης «Καθορισμός αρμοδιοτήτων του Υφυπουργού Εσωτερικών, Δημόσιας Διοίκησης και Αποκέντρωσης Λ. Παπαδήμα» (ΦΕΚ 137/Β). 3.Την αριθ.80010/12-2-96 κοινή απόφαση του Πρωθυπουργού και Υπουργού Εργασίας και Κοινωνικών Ασφαλίσεων» (ΦΕΚ 91/Β/13-2-96). 4.Το γεγονός ότι από τις διατάξεις αυτού του Προεδρικού Διατάγματος προκαλείται δαπάνη σε βάρος του προϋπολογισμού του ΤΥΔΚΥ, η οποία ανέρχεται στο ποσό των 7.470.000 περίπου και θα καλυφθεί από το ειδικό αποθεματικό του Ταμείου έτους 1996. 5.Την αριθ.545/1995 γνωμοδότηση του Συμβουλίου της Επικρατείας, μετά από πρόταση του Υπουργού Οικονομικών και των Υφυπουργών Εσωτερικών, Δημόσιας Διοίκησης και Αποκέντρωσης και Εργασίας και Κοινωνικών Ασφαλίσεων, αποφασίζουμε: Άρθρ.1.-1.α)Στο Ταμείο Υγείας Δημοτικών και Κοινοτικών Υπαλλήλων (Τ.Υ.Δ.Κ.Υ.) συνιστάται περιφερειακό γραφείο Τριχωνίδας Βάλτου στον Ν.Αιτωλοακαρνανίας με έδρα την πόλη του Αγρινίου και τοπικά όρια τα διοικητικά όρια των επαρχιών Τριχωνίδας και Βάλτου. β)Το προβλεπόμενο στην παρ.2 του άρθρ.4 του Π.Δ.501/89 (ΦΕΚ 215/Α) Γραφείο ΤΥΔΚΥ Αιτωλοακαρνανίας, μετονομάζεται σε Γραφείο Μεσολογγίου με έδρα την πόλη του Μεσολογγίου και τοπικά όρια τα διοικητικά όρια των επαρχιών Μεσολογγίου, Ναυπακτίας, Βονίτσης και Ξηρομέρου. 2.Αρμοδιότητες του συνιστωμένου Γραφείου Τριχωνίδας και Βάλτου, ορίζονται οι προβλεπόμενες στο άρθρ.6 του Π.Δ.501/89 «Οργανισμός του Ταμείου Υγείας Δημοτικών και Κοινοτικών Υπαλλήλων (Τ.Υ.Δ.Κ.Υ.)». Σύσταση θέσεων Άρθρ.1.-Στο Ταμείο Υγείας Δημοτικών και Κοινοτικών Υπαλλήλων συνιστώνται (5) νέες θέσεις προσωπικού οι οποίες κατανέμονται στο περιφερειακό γραφείο Τριχωνίδας και Βάλτου, ως εξής: ΚΑΤΗΓΟΡΙΑ ΠΕ Κλάδος ΠΕ Ιατρών–Οδοντιάτρων, μία (1) θέση ΚΑΤΗΓΟΡΙΑ ΤΕ Κλάδος ΤΕ Δ/κός–Λογ/κός, μία (1) θέση. ΚΑΤΗΓΟΡΙΑ ΔΕ Κλάδος ΔΕ Δ/κός–Λογ/κός, δύο (2) θέσεις. Προσωπικό καθαριότητας μία (1) θέση μερικής απασχόλησης με σύμβαση εργασίας ιδιωτικού δικαίου αορίστου χρόνου (δίωρον ημερησίως). Προσόντα διορισμού για την πλήρωση των παραπάνω θέσεων ορίζονται τα προβλεπόμενα κατά περίπτωση στις παραγράφους 1,2 και 4 του άρθρ.10 του Π.Δ.501/89 (ΦΕΚ 215/Α/89). Στο Περιφερεικό Γραφείο Τριχωνίδας και Βάλτου προΐσταται υπάλληλος του Κλάδου ΤΕ Διοικητικού–Λογιστικού ή υπάλληλος του κλάδου ΔΕ Διοικητικού–Λογιστικού. Στον Υφυπουργό Εργασίας και Κοινωνικών Ασφαλίσεων, αναθέτουμε τη δημοσίευση και εκτέλεση του παρόντος διατάγματος. Για τις υποχρεώσεις των δήμων και κοινοτήτων προς το Τ.Υ.Δ.Κ.Υ. από ασφαλιστικές εισφορές, βλ. άρθρ. 22 νόμ. 2434/19-20 Αυγ. 1996 (ΦΕΚ Β’ 188), Τόμ. 15Β1, σελ. 144,15. (Αντί για  τη σελ.212,545)  Σελ.212,545(α) Τεύχος 1425 Σελ. 77 Ταμείο Ασφαλ. Δημοτ. και Κοινοτ. Υπαλλήλων 3.Β.δ.86 